b'\n_START_ARTICLE_\nGr\xc3\xa5tt sandfly\n_START_SECTION_\nUtseende\n_START_PARAGRAPH_\nEt middelsstort (vingespenn 35 \xe2\x80\x93 40 mm), gr\xc3\xa5tt nattfly uten noen p\xc3\xa5fallende tegninger. Den ligner mye p\xc3\xa5 streksandfly (Spaelotis ravida), men er mindre og har m\xc3\xb8rkere bakvinger. Forkroppen og forvingen er gr\xc3\xa5, forvingen med utydelige nyre- og ringmerker og mer eller mindre synlige, m\xc3\xb8rke mellomlinjer, ellers ingen tegninger. Bakvingen er perleaktig gr\xc3\xa5.\n_START_SECTION_\nLevevis\n_START_PARAGRAPH_\nArten lever p\xc3\xa5omr\xc3\xa5der med \xc3\xa5pen sand eller grus og spredt vegetasjon. Grustak har vist seg \xc3\xa5 v\xc3\xa6re et s\xc3\xa6rlig gunstig milj\xc3\xb8 for denne arten (). Den ser ut til \xc3\xa5 kreve t\xc3\xb8rt og varmt klima, i Norge er den bare funnet i de aller t\xc3\xb8rreste omr\xc3\xa5dene. Larven lever p\xc3\xa5 ulike urter, s\xc3\xa6rlig geitrams (Chamerion angustifolium). Den er aktiv om natten, om dagen gjemmer den seg mellom blader eller nede i sanden. Arten overvintrer som ung larve. De voksne sommerfuglene klekkes i juni, men holder seg i ro i 30-45 dager f\xc3\xb8r de begynner \xc3\xa5 fly (). Flygetiden varer ut august. Denne arten kan tidvis vandre over lange avstander. Utbredelsen i Norden har \xc3\xb8ket og trukket seg sammen flere ganger, det ser ut til at lokale bestander av denne arten er lite stabile over tid.\n_START_SECTION_\nUtbredelse\n_START_PARAGRAPH_\nDen er vidt utbredt og finnes i Nord-Europa, fjellomr\xc3\xa5der i Mellom-Europa, det nordlige Asia \xc3\xb8stover til Japan, Korea og Kamtsjatka og det nordlige Nord-Amerika inkludert \xc3\xb8stkysten av Gr\xc3\xb8nland. I Norge er den sjelden og bare funnet i de t\xc3\xb8rre omr\xc3\xa5dene i \xc3\xb8stlandets dalf\xc3\xb8rer, s\xc3\xa6rlig Gudbrandsdalen._NEWLINE_Den er listet som direkte truet (EN) i den norske r\xc3\xb8dlisten fra 2006.'